cyanic-selkie/wikianc huggingface dataset:
Amazon Grimstad Fotballklubb
Historie
I 2001 kom de på tredjeplass i 2. divisjon avdeling 2, og i 2002 vant de divisjonen, og rykket opp til 1. divisjon. Perioden i 1. divisjon ble langt kortere. I 2003- og 2004-sesongen ble det en tredjeplass, mens i 2005-sesongen ble det andreplass og opprykk. Mye av dette skyldtes at Margunn Haugenes og ektemannen Gaute Haugenes kom over fra profesjonell tilværelse i Fulham Ladies. Gaute Haugenes, som hadde trent Fulham Ladies til The Treble, tok over som trener, og Margunn Haugenes og lagkamerat fra Fulham Una Nwajei ble de to store stjernene i laget. I tillegg spilte Lene Mykjåland for klubben til og med 2005-sesongen. Det var også Gaute Haugenes' siste sesong som trener for klubben.
Amazon Grimstad debuterte i Toppserien i 2006 med en 6.-plass med Jan Aksel Odden som ny trener. Imidlertid fikk Odden sparken etter bare seks måneder. Haugenes tok over som spillende trener, og ble senere konstituert som hovedtrener i 2007. I hennes eneste trenerår fulgte de opp med en 8.-plass. Haugenes trakk seg både som trener og spiller. Den i toppseriesammenheng umeritterte trener Tor Martin Hegrenes tok over som trener, noe som ble sett på som et sjansespill. Amazon kom på en 8.-plass i 2008-sesongen, samme som i 2007. Under disse tre sesongene var Una Nwajei lagets ubestridte toppscorer, men på tross av dette viste Hegrenes at det var konflikt mellom dem i et intervju med Fædrelandsvennen. Una Nawjei trakk seg fra Amazon Grimstrad, og gikk over til Team Strømmen.
Etter ved sesongslutt i 2009 endte Amazon på en niendeplass etter at Fløya ble trukket fire poeng for å ha brukt ikke-spilleberettigede spillere. Laget slapp inn få mål (33), men scoret enda færre (14), like mange som Una Nwajei scoret på egen hånd fot Team Strømmen. Hegrenes fikk sparken midt i sesongen, og gamletreneren Gaute Haugenes tok over. Haugenes brukte mye tid på å få tilbake Una Nwajei, og lyktes til slutt.
Økonomi
Amazon Grimstad har i lang tid vært preget av økonomiske problemer. I 2006 sto de i fare for å bli kastet ut i sin debutsesong med øyeblikkelig virkning. Det ble avdekket mye sløsing av penger. Amazon ble ikke kastet ut av Toppserien, og de greide å få lisens i siste liten. Amazon fikk etter hvert også hovedsponsor i 2007, men det økonomiske spøkelset forfulgte laget likevel. Også i 2008 slet klubben, og også da ble de reddet av sponsor. I 2009 ble Amazon Grimstad dømt til å trekkes fire poeng på grunn av økonomisk rot, men da saken ble behandlet ble laget frifunnet. Også etter avsluttet sesong 2009 slet Amazon Grimstad med å få fornyet lisens på grunn av økonomi.
I 2011 begjærte Skatt Sør fotballklubben Amazon Grimstad konkurs for et ubetalt momskrav på 40 000 kr.
Pashai
Pashai er et språk, eller en gruppe språk, som snakkes i provinsene Kapisa, Laghman, Nuristan, Kunar og Nangarhar i Afghanistan. Pashai tilhører den indoeuropeiske språkfamilien, og er i den dardiske undergruppa av den indoariske greina.
Merkedammen
Merkedammen reguleres av en dam, trolig anlagt for tømmerfløting, men også som vannmagasin for mølledriften ved Aulielva.
Merkedammen er også kjent for å være et av de beste fiskevannene i Vestfolds innland.
Korumburra (Victoria)
Korumburra er en by i delstaten Victoria i Australia. Den ligger i lokalstyret South Gippsland Shire rundt 120 kilometer sørøst for delstatshovedstaden Melbourne.
Bofors
Bofors AB var et svensk forsvarsindustrikonsern. Fra 2000 er selskapet delt mellom Saab Bofors Dynamics AB som eies av det svenske forsvarskonsernet SAAB-gruppen og BAE Systems Bofors AB, som er en del av det britiske forsvarskonsernet BAE Systems.
Historie
I 1999 kjøpte forsvarskonsernet SAAB-gruppen Celsius hvoretter den delen av selskapet som egnet seg for kanoner og artilleriammunisjon ble solgt til det amerikanske selskapet United Defense. Av Celsius' andre selskaper Saab Dynamics, Bofors Missiles og Bofors Carl Gustaf ble selskapet Saab Bofors Dynamics dannet som inngår i SAAB-gruppen.
I 2005 kjøpte det britiske försvarskoncernet BAE Systems Ltd. United Defense og dermed også Bofors Defense AB, som nå hadde byttet navn til BAE Systems Bofors AB. BAE Systems Ltd. eier gjennom selskapet Alvis Hägglunds også Hägglunds AB som fremdeles heter BAE Systems Hägglunds AB.
BAE Systems Bofors AB og BAE Systems Hägglunds AB styres, ledes og samordnes av det svenske aksjeselskapet BAE Systems AB.
Boforsaffæren
Boforsaffæren betegner to våpenhandler som våpenprodusenten Bofors var innblandet i og som ble oppdaget i 1980-årene. Det gjelder dels smugling av våpen, dels påstand om at Bofors skulle ha anvendt bestikkelse for å få selge haubitser til India.
Smugleraffæren
I mai 1984 la Svenska Freds- och Skiljedomsföreningen inn en politianmeldelse mot Bofors for våpensmugling. Bofors hadde 1979 og 1980 smuglet 300 stykker av luftvernsroboten Robot 70 via Singapore til Dubai og Bahrain i Midtøsten.
Den 22. desember 1989 fikk Bofors-direktørene Martin Ardbo, Lennart Pålsson og Hans Ekblom betingede dommer for smugling for Stockholm tingrett. De tre måtte betale kostnadene for sine forsvarsadvokater, Ardbo 920 000 kroner, de øvrige drøyt en halv million hver. Nobel Industrier ble dømt til å betale 11 millioner kroner i bøter for å ha eksportert våpen ulovlig.
Bestikkelsesaffæren
I 1980-årene ville India kjøpe tungt artilleri. Olof Palme hadde personlig tatt opp saken i samtaler med daværende statsminister Indira Gandhi. Fra den svenske statens side hadde man også stilt opp med kredittstøtte samt med garantistøtte, dvs. at ordren skulle fullføres selv om India skulle havne i en væpnet konflikt.
Den indiske regjeringen hadde på et tidig stadium, allerede i 1980, gjort klart at man ikke ville ha mellommenn ved våpenhandler. Både i 1983 og 1985 kom India tilbake og uttrykte sin misnøye med at Bofors brukte mellommenn.
Den 16. mars 1987 avslørte Sveriges Radios Ekkoredaksjon at Bofors hadde bestukket seg til ordren. Gjennom bankkontoen i Sveits hadde Bofors kunnet bestikke fremtredende beslutningstagere i India. Bofors benektet at betalingene til et selskap i Sveits hadde samband med Indiaaffæren. Den 29. april ga utenrikshandelsminister Anita Gradin Riksrevisionsverket, RRV, i oppdrag å undersøke hvilke betalinger Bofors hadde gjort til utlandet.
Riksrevisjonsverkets rapport viste at Bofors hadde betalt ut minst 260 millioner kroner til et selskap i Sveits. Hovedinteressent i dette selskapet var en inder, W.N. Chadha, som hadde vært agent for Bofors i mange år. Til RRV oppgav Bofors at man hadde avviklet sine mellommenn i India i 1985.
Den 19. august 1987 besluttet aktor Lars Ringberg å innlede forundersøkning om bestikkelse. Denne utredningen ble avsluttet i januar 1988. I India fikk bestikkelsesskandalen svært stor oppmerksomhet og anses å ha bidratt til at Rajiv Gandhi og Kongresspartiet tapte parlamentsvalget i november 1989.
Bofors-direktøren Martin Ardbo ble innkalt til rettergangen i India 1999, men møtte ikke.
Emilio Homps
Emilio Carlos Homps (født 28. september 1914, død 2. november 2012) var en argentinsk seiler som deltok i de olympiske leker 1948 i London og 1960 i Roma.
Homps vant en olympisk sølvmedalje i seiling under Sommer-OL 1948 i London. Han var med på den argentinske båten «Djinn» som kom på andreplass i 6-meter R-klasse, bak den amerikanske båten «Llanoria». Seilingene ble avviklet utenfor Torquay i perioden 3. til 12. august 1948. Mannskapet på «Djinn» besto av Enrique Sieburger, Emilio Homps, Rufino Rodriguezde la Torre, Rodolfo Rivademar og Julio Christian Sieburger
Hendekagon
I geometri er en hendekagon (også undecagon) en polygon med elleve sider og elleve vinkler, og vanligvis refererer en regulær hendekagon til en som har alle sider med lik lengde og alle vinkler lik 147,272727...°. Betegnelsen undecagon blir sett på som feil, ettersom prefikset skal være "hen" (gresk for elleve) og ikke "un" (latin for elleve).
En regulær hendekagon kan ikke konstrueres med passer og linjal.
Bruk i valuta
Den kanadiske dollarmynten og den indiske to-rupi, er trykket på et regulært hendekagonalprisme.
Jacob Mortenssøn Maschius
Jacob Mortenssøn Maschius (født rundt 1630, død 12. august 1678) var bildekunstner, dikter og prest. Han ble angivelig født i Trondheim (noen kilder sier Bergen) og døde i Jølster. Maschius er mest kjent for sine kopperstikk av byen Trondheim fra 1674 og av Nidarosdomen fra 1661.
Maschius gikk på Bergen katedralskole i 1651, reiste til København og studerte der noen år, og kom tilbake til Norge igjen i 1659. Etterpå arbeidet han på sølvverket i Kongsberg i flere år som huslærer, tegner og landmåler.
Russells hoggorm
Russells hoggorm (vitenskapelig navn Daboia russelii) er en giftig slange av hoggormfamilien (viperidae). Den er eneste art i slekten Daboia. Slangen har navn etter herpetologen Patrick Russell, som først beskrev den.
Jacob Mortenssøn Maschius
Under et besøk i Trondheim i 1661 utførte han to kobberstikk av Nidarosdomen, ett av dem viser vestfronten med nederste skulpturrekke og deler av etasjen over. Dette ble en av de viktigste kildene til dokumentasjon når vestfronten skulle rekonstrueres 200 år senere. Kanskje enda mer verdifullt som dokumentasjon, er det detaljrike stikket av Trondheim fra 1674, som han utførte ved et nytt besøk i byen. Prospektet viser byen sett fra bakklandssida av elva, og er den eldst kjente, større anlagte avbildningen av byen Trondheim. Det vites ikke om bildet er samtidig, eller om stikket er en avbildning av eldre tegninger. Stikket er spesielt viktig fordi bybrannen i 1681 ødela de fleste bygninger som er avbildet. Machius gravyrer er spesielle og hører til Norges eldste arbeider av denne arten.
Russells hoggorm
Russells hoggorm lever over store deler av Asia; på det indiske subkontinentet, i mesteparten av Sørøst-Asia, det sørlige Kina og Taiwan. Den har en sterk gift, og regnes som en av verdens farligste slanger.
Jacob Mortenssøn Maschius
Maschius etterlot også noen bevarte stikk fra Bergen, hvor han bodde noen år. Blant annet et portrett av byfogden i Bergen, og et mer fantasifullt stikk av to Bergensskip i kamp med algeriske sjørøvere. Fra 1676 (andre kilder sier 1674 og 1675) var han sogneprest i Jølster, der han endte sitt liv to måneder etter at han giftet seg med Maren Finde, sommeren 1678.
I tillegg til prestegjerningen og bildekunsten, skrev Maschius også dikt, i samme barokktradisjon som Petter Dass og andre diktere fra samme tidsepoke. Hans skrift Norwegia religiosa er en elegi over Nidarosdomens forfall, og ble utgitt etter hans besøk i Trondheim i 1661. De to stikkene av Nidarosdomen var vedlagt skriftet. Dette ble utgitt på nytt i 1900 av Kr. Koren i Karter og topografiske tegninger vedkommende Trondhjem og Trøndelagen, da striden om vestfronten på Nidarosdomens opprinnelige utseende blusset opp.
ERCP
ERCP står for «Endoskopisk retrograd kolangiopankreatikografi». Det er en undersøkelse der en forsøker å synliggjøre galleveiene, galleblæren og bukspyttgangen. Målet er å oppdage om det kan være passasjehinder i galleveiene. For dette formålet bruker en et kontrastmiddel.
Indikasjon på at denne undersøkelsen er nødvendig er hvis pasienten er ikterisk. Det trenger ikke å bety at det er passasjehinder i galleveiene, men det kan være et tegn på det.
Passasjehinderet kan enten være en stein eller en svulst i gallegangen.
Pasienten blir først lokalbedøvd i svelget før et fiberendoskop føres ned til duodenum. Der vil en lokalisere galleveien og føre en sonde opp i denne. I galleveien blir kontrastmidlet injisert.
Når det er gjort, kan legen se via røntgen om det er passasjehinder i gallegangen. Legen kan også fjerne gallesteiner via endoskopet og gjøre åpningen større (papillotomi) ev. legge inn en kunstig "tunnel" (stent) der gallen kan renne forbi det eventuelle passasjehinderet.
Hele undersøkelsen tar ca. 30 minutter. Hvis det er nødvendig med inngrep som papillotomi, innsetting av stent eller fjerning av gallestein, kan det ta lengre tid.
Derrick Jensen
Derrick Jensen (født 19. desember 1960) er en amerikansk forfatter og miljøverner som bor i det nordlige California. Han har en bachelorgrad i Mineral Engineering Physics fra Colorado School of Mines og en M.F.A. i Creative Writing fra Eastern Washington University. Han har også undervist i kreativ skriving ved Pelican Bay fengsel og Eastern Washington University.
Forfatterskap
Jensen har markert seg ved sitt syn på den industrielle sivilisasjonen som fundamentalt ødeleggende, og ønsker å se dens sammenbrudd snarest mulig. Hans interesse for urfolks filosofi, levemåte og verdier, samt hans biosentriske tilnærming til naturen, antyder en ideologisk tilhørighet til økoanarkismen og dypøkologien. Jensen gir sin fulle støtte til sabotasjeaksjoner utført av eksempelvis Animal Liberation Front eller Earth Liberation Front i dyrenes eller naturens navn. Vedrørende sin egen aksjonsform, skriver han i A Language Older Than Words og essayet «Actions Speak Louder Than Words» at han hver morgen spør seg selv om han skal sprenge en demning eller fortsette å skrive. «Jeg sier til meg selv at jeg burde fortsette å skrive, selv om jeg ikke er sikker på om det er riktig. Jeg har skrevet bøker og drevet aktivisme, men det er verken mangelen av ord eller aktivisme som dreper laksen her i nordvest. Det er demningene.»
Hittil har Jensen forfattet fjorten bøker (noen i samarbeid med bl.a. George Draffan), i hvilke han kritiserer flere aspekter ved det han ser som en voldelig, fremmedgjort og ikke minst destruktiv sivilisasjon (med hensyn til naturen og dyrelivet, men i høyeste grad også medmenneskelige forhold). De fleste bøkene kan betegnes som dokumentarromaner, ved at Jensen gjerne blander – og sammenlikner – svært personlige opplevelser, som farens seksuelle misbruk av ham som barn, med gjenfortellinger og betraktninger av nylige eller historiske hendelser, forskningsmateriale, statistikker, og så videre. Mens noen av verkene hans, som A Language Older Than Words og The Culture of Make Believe, dekker et bredt spektrum av temaer, er andre mindre generelle: Strangely Like War handler om avskoging, mens han i Welcome to the Machine kritiserer vitenskapen, overvåkning og moderne menneskers behov for kontroll. I Walking on Water påstår Jensen at «de fleste elsker å lære, selv om de fleste også hater å gå på skolen» og stiller spørsmål om hvorfor det er slik. Med dette som utgangspunkt presenterer han sine tanker om utdannelse og læring, delvis på bakgrunn av sin erfaring som foreleser.
Carlo Caffarra
Carlo Caffarra (født 1. juni 1938 i Samboseto di Busseto i provinsen Parma i Italia, død 6. september 2017 i Bologna) var katolsk kardinal og erkebiskop av Bologna. Caffarra ble regnet som ekspert på teologiske spørsmål om ekteskap og familie.
Bakgrunn
Carlo Caffarra var sønn av Ampelio Caffarra og Maria Contini og hadde tre søstre. Han gjennomførte sine prestestudier ved det biskoppelige seminaret i Fidenza.
Prest
Carlo Cafarra ble presteviet 2. juli 1961 i Samboseto. Påfølgende studier ble avsluttet med doktorgrad i kirkerett fra det pavelige universitet Gregoriana i Roma og spesialisering i moralteologi ved det pavelige akademi Alfonianum.
Pave Paul VI utnevnte ham i 1974 til Den internasjonale teologkommisjon. I 1980 utnevnte pave Johannes Paul II ham til ekspert for ekteskaps- og familiespørsmål ved Bispesynoden. I 1981 gav pave Johannes Paul II ham i oppdrag å virkeliggjøre Det pavelige institutt Johannes Paul II for studier om ekteskap og familie. Han ledet dette instituttet frem til 1995.
Biskop av Ferrara-Comacchio
Den 8. september 1995 ble han utnevnt til erkebiskop av erkebispedømmet Ferrara-Comacchio. Han ble bispeviet den 21. oktober 1995 av kardinal Giacomo Biffi av Bologna; medkonsekrerende var kurieerkebiskop Giovanni Battista Re og biskop Carlo Poggi av Fidenza.
Erkebiskop av Bologna
Den 16. desember 2003 ble han forflyttet til erkebispestolen i Bologna.
Kardinal
Den 22. februar 2006 kunngjorde pave Benedikt XVI hans utnevnelse til kardinal. Selve kreeringen fant sted i konsistoriet den 24. mars. Han deltak på konklavet i 2013 som etter pave benedikts overraskende fratreden valgte den argentinske kardinal Bergoglio tin ny pave. I september 2015 utnevnte pave Frans ham til medlem av Kongregasjonen for salig- og helligkåringer i Vatikanet. Den 27. oktober 2015 innvilget han kardinal Caffarras aldersbetingede søknad om fratreden fra sitt verv i Bologna.
Episkopalgenealogi
Hans episkopalgenealogi er:
Anglo-irsk
Anglo-irsk var en betegnelse på den sosialt privilegerte klassen i Irland, hvor medlemmene av denne klassen var etterkommere av de store landeierne og øvre lag av det protestantiske presteskapet og embetsstanden, særlig fra 1600-tallet, 1700-tallet og 1800-tallet. Disse hadde ofte familiebakgrunn fra den engelske overklassen og var medlemmer av den anglikanske kirke, eller i noe mindre grad til andre kirker med utspring i England, som metodister.
Imidlertid ble ikke benevnelsen «anglo-irsk» benyttet om presbyterianere i Irland, da disse som oftest hadde skotsk bakgrunn.
Benevnelsen «anglo-irsk» ble brukt helt fram til victoriatiden, som betegnelse på en klasse som både religiøst, sosialt og kulturelt lå tett innpå den engelske overklassen.
Anglo-irsk er også brukt som en benevnelse på de formelle kontaktene, forhandlingene og avtaleverket mellom Storbritannia og Irland. Blant disse er Den anglo-irske traktat fra 1921 og Den anglo-irske avtale fra 1985 og det ango-irske toppmøtet som møtene mellom den britiske statsministeren og den irske statsministeren blir kalt.
Mergeleva-ryggen
Mergeleva-ryggen (ukrainsk Мергелева гряда), også populært kalt for «den ukrainske pyramide», er setet for et tempel og et gravkompleks fra stedets kobberalder som består av fire store steinhauger (kurgan) som ligger i nærheten av Perevalsk, Luhansk oblast, i Ukraina, omtrent 30 km til vest-sørvest for byen Luhansk. Komplekset ble bygget en gang rundt 4000 f.Kr., korresponderende til Dnepr-Donets-kulturen eller den tidlige Yamnakulturen, og forble i bruk gjennom hele bronsealderen og godt inn i jernalderen til rundt det 5. århundre f.Kr. Det ble oppdaget i 2004 og oppdagelsen ble offisielt annonsert den 7. september 2006.
Oppdagelse og utgavning
Stedet ble oppdaget i 2004 av skolebarn som deltok i en arkeologisk leir organisert av historielæreren Vladimir Paramonov fra Altsjevsk som hadde organisert ekspedisjoner for skolebarn til bakkekammen siden 1995.
Det er antatt at det meste av stedet ble bygget for rundt fem tusen år siden på tiden av områdets tidlige bronsealder. Stedet er antatt å være et kompleks av templer og offringsaltre på toppen av en åskam med sider som er hogd til trappetrinn, derav den ytre likheten av en pyramide. Det er bygget av før-indoeuropeere som muligens var animister (åndedyrkere) som kanskje dyrket en solgud.
Arkeologen Viktor Klotsjko som leder utgravningen og er stedfortredende minister av departementet for vitenskap og turisme og beskyttelse av kulturarven i Lugansk har sagt at oppdagelsen er av internasjonal betydning som det første monument av sitt slag og alder som er avdekket i Øst-Europa: «Det endrer hele vår oppfattelse av den sosiale strukturen og utviklingsnivået for krøtteroppdrettere og bønder som var de direkte forfedrene til de fleste europeiske folkene».
Arkeologer har bekreftet at bevis på graver har blitt funnet ved stedet, noe som har fått dem til å anta at det er resultatet av ofringer av mennesker heller enn å være en gravlund. Levninger fra antatte ofre, aske og keramikk har blitt funnet ved stedet, men ikke smykker eller andre rikdommer. Komplekset er beregnet til å være rundt 60 meter høy og ble antatt å ha vært i bruk i rundt 2000 år.
På den fjerde av de fire steinhaugene er det avdekket tre graver fra tømmergravkulturen (eller Srubnakulturen) fra den sene bronsealder over ytterligere tre graver fra katakombekulturen fra tidlig bronsealder, med 13 graver og offergroper til sammen. En av hodeskallen som ble funnet er blitt datert til rundt 3000 år f.Kr. Det er blitt funnet fire steinstatuer i nærheten av gravene.
Feilaktig identifisert som pyramider
Innledende rapporter har indikert at arkeologene hevdet å ha oppdaget en pyramidestruktur heller enn et steinkompleks som ganske enkelt er bygget på en åskam. Oppdagelsen fikk blandet reaksjoner fra akademikere, og påstanden om at en autentisk pyramide ble hurtig tilbakevist.
Arkeologen Viktor Klotsjko har klargjort misforståelsen i pressen at det var en pyramide som hadde blitt oppdaget: «Jeg er ikke sikker på hvor ideen om en pyramide har blitt oppdaget – media har misforstått. Vi har ikke funnet noe lik en egyptisk pyramide. Stedet er på en åskam. Men det er interessant nok i seg selv».
Peridot
Peridot er en olivengrønn halvedelstein. De rene krystallene, den grønne smykkesteinsvarianten av mineralet olivin kalles peridot.
Peridot er dannet under enormt trykk i nærheten av mantelen i jordas indre. Siden har den blitt presset opp til overflaten. Peridot har hardhet under 7.
Noen av verdens største og vakreste peridoter, med edelstenskvalitet, kommer fra Åheim, på Sunnmøre (Møre og Romsdal). Den er den mest utbredte av de norske edelsteinene og den eneste som i dag utvinnes og eksporteres. Peridoten fra Åheim er kjent for sin intense grønn-farge, og renhet. Peridot av smykkesteinskvalitet blir også funnet på øya Zebirget i Rødehavet og i Burma. De mest kjente fasettslipte peridotene i verden, er på over 200 karat og er innpreget i gull i «The Shrine of the Magi» i Køln.
Peridot var barokktidens mest populære smykkestein og skulle bl.a. bringe lykke til eieren. Peridot er fødselssteinen for de som er født i august og står for berømthet, styrke og energi. På Hawaii representerer den tårene til vulkangudinnen Pele.
Funn i Norge
I Norge er peridot funnet på noen få lokaliteter, som Åheim, Rana og Skjåk.
Salmi
thumb|200px|Beliggenhet for Salmi kommune i den del av Viborgs län som ble avstått til Russland i 1944. Salmi (russ.: Салми, finsk: Salmi, eldre svensk: Salmis) er en kommune i Pitkjaranta (finsk: Pitkäranta) rajon i russisk Karelia. Kommunen ligger ved innsjøen Ladoga. Antall innbyggere er rundt.
Den russiske kommunen Salmi stemmer ikke helt overens med den tidligere finske kommunen.
Hold On Be Strong
«Hold On Be Strong» (norsk: hold fast, vær sterk) er en norsk popballade som vant Melodi Grand Prix 2008, og som var Norges bidrag til Eurovision Song Contest samme år. Sangen og teksten er skrevet av Mira Craig, og Maria Mittet synger den. I Eurovision Song Contest i Beograd endte sangen på en femteplass.
Melodi Grand Prix
Rundt 600 sanger ble sendt inn til NRKs Melodi Grand Prix høsten 2007, og Mira Craigs «Hold On Be Strong» var en av sangene som ble plukket ut til å delta i konkurransen i 2008.
NRK fikk Maria Mittet, da kjent som Maria Haukaas Storeng, til å framføre den i delfinale 2 i Kongsvingerhallen fredag 18. januar 2008. Sangen gikk rett til finalen i Oslo Spektrum lørdag 9. februar, og der vant den en klar seier med nesten 200 000 stemmer. «Hold On Be Strong» ble dermed Norges bidrag til Eurovision Song Contest i Serbia samme år.
Eurovision Song Contest
Det norske bidraget deltok i den første semifinalen i Eurovision Song Contest tirsdag 20. mai. Der kom Maria Mittet på fjerdeplass og kvalifiserte seg til finalen lørdag 24. mai. I finalen kom «Hold On Be Strong» på en femteplass, det beste norske resultatet siden Jostein Hasselgård i 2003. Norge ble også det beste vesteuropeiske landet i konkurransen. Jorunn Hauge, May Kristin Kaspersen, Karianne Kjærnes, Håvard Gryting og Øystein Nesbakken var med på scenen som støttevokalister.
Listeplasseringer
«Hold On Be Strong» ble den største suksessen for en Melodi Grand Prix-låt siden Wig Wams «In My Dreams» tre år tidligere. Låten lå hele 21 uker på VG-lista, hvorav én uke på førsteplass. Låten havnet også på flere andre lands hitlister, blant annet Hellas, Danmark og Sverige. Dette var også første gang en norsk vinnerlåt ble sluppet digitalt før den kom på CD eller vinyl.
«Hold On Be Strong» ble også nominert til Årets hit til Spellemannprisen 2008. Dette var andre gang en Melodi Grand Prix-vinner ble nominert til denne prisen, første gang var «Nocturne» i 1995.
Dampreforming
Industriell reforming
Dampreforming av naturgass (engelsk: steam methane reforming, SMR) er den vanligste og rimeligste metoden for å produsere hydrogen til kommersiell bruk eller til videre industriell syntese av ammoniakk. Ved høye temperaturer (700–1100 °C) og med nikkel-basert katalysator reagerer damp med metan og gir karbonmonoksid og hydrogen.
Høyere utbytte av hydrogen kan oppnås gjennom vann/gass-skiftreaksjon med det fremstilte karbonmonoksidet ved lavere temperatur. Reaksjonen:
Den første reaksjonen er endoterm (forbruker varme), den andre reaksjonen er eksoterm (produserer varme).
USA produserer ni millioner tonn hydrogen per år, hovedsakelig ved dampreforming av naturgass. Den globale amoniakkproduksjonen som bruker hydrogen fremstilt fra dampreforming, var 109 millioner tonn i 2004.
Denne SMR-prosessen er svært forskjellig fra og må ikke forveksles med katalytisk reforming av nafta, en raffineringsprosess som også produserer betydelige mengder av hydrogen ved siden av høyoktan bensin.
Lading av brenselceller
Dampreforming av flytende hydrokarboner regnes som en fremtidig metode for å fremstille brensel for brenselceller. Hovedideen er at for eksempel en metanoltank og en dampreforming-enhet kan erstatte de plasskrevende høytrykks hydrogentankene som ellers ville være nødvendige.
Det er flere utfordringer med denne teknologien:
Referanser
Reforming
Cristal (Rio Grande do Sul)
Cristal er en kommune i delstaten Rio Grande do Sul i sørregionen av Brasil.
Egypt under Sommer-OL 1936
Egypt under Sommer-OL 1936. 60 sportsutøvere fra Egypt, alle menn, deltok i ti sporter under Sommer-OL 1936 i Berlin. Egypt kom på femtendeplass med to- gull- en sølv og to bronsemedaljer.
Aigevs
Aigevs (gresk: Αἰγεύς; også som Aegeus, Aigeus, Aegeas eller Aigeas) var i gresk mytologi en arkaisk figur i opphavsmyten til byen Athen, Han var «geitemannen» som ga sitt navn Egeerhavet. Nest etter Poseidon gjaldt han som far til helten Thesevs, grunnlegger av athenske institusjoner og en av kongene i Athen.
Hans styre
Da hans far, kong Pandion II, døde, tok Aigevs sammen med sine tre brødre, Pallas, Nisos, og Lykos, kontroll over Athen fra Metion som hadde tatt tronen fra faren deres. Brødrene delte makten mellom seg, men Aigevs ble konge.
Aigevs' første hustru var Meta, datter av Hoples, og den andre var Kalkiope, datter av Rhexenor. Da han fortsatt var uten mannlig arving, spurte Aigevs orakelet i Delfi om råd. Hennes kryptiske ord var «Løsne ikke den svulmende åpningen på vinsekken før du har nådd Athens høyder, om du ikke vil dø av sorg». Aigevs forsto ikke profetien og ble skuffet.
Orakelets gåtefulle ord tvang Aigevs til å besøke Pittheus, konge av Troizen på Peloponnes, som var kjent for sin visdom og dyktighet til å tolke orakler. Pittheus forsto profetien og introduserte Aigevs for sin datter Aithra mens Aigevs var beruset. De lå med hverandre, og da Aithra ble gravid, besluttet Aigevs å reise tilbake til Athen. Men før han dro, gravde han ned sine sandaler, sitt skjold og sverd under en stor stein og ba henne si til deres sønn, når han ble voksen, at han skulle flytte steinen. Deretter skulle han ta våpnene med til sin far som således ville gjenkjenne ham. Da han kom tilbake til Athen møtte han trollkvinnen Medeia (Medea) og han giftet seg med henne. Hun hadde flyktet fra Korint og Jasons vrede. Aigevs og Medeia fikk en sønn sammen som ble kalt for Medos (eller Medeios).
Konflikt med Kreta
I Athen greide Androgeos, sønn av kong Minos av Kreta, å beseire Aigevs i hver eneste tevling i de panathenske leker, Panathenaia. Sjalu sendte Aigevs den unge mannen fra Kreta ut for å overvinne den marathonske oksen (eller den kretiske okse), men han ble drept i forsøket. Minos ble rasende og erklærte krig mot Athen, men tilbød byen fred kun under det vilkår at Athen sendte syv unge menn og syv unge kvinner hvert niende år til Kreta slik at de kunne bli foret til Minotauros, et uhyre som var halv menneske og halvt okse. Dette fortsatte til Athens fortvilelse inntil helten Thesevs drepte Minotauros ved hjelp av rådene til Ariadne, datter av Minos.
Thesevs og Minotauros
I Troezen vokste Thesevs opp og ble en stolt og dyktig ung mann. Han greide å velte steinen til side og ta sine fars våpen. Hans mor fortalte ham da hvem hans far var, og at han skulle ta med seg våpnene til ham i Athen og bli anerkjent som kongesønn. Thesevs reiste, men han hadde valget mellom å seile langs kysten, som var det tryggeste, eller å dra over land, som var det utrygge valget da det var tyver og ugjerningsmenn over alt. Ung, stolt og ærgjerrig besluttet Thesevs seg for det vanskeligste valget.
Da Thesevs kom frem til Athen, avslørte han ikke sin sanne identitet. Han ble ønsket velkommen av sin far, men dennes hustru Medeia forsto hvem gjesten var, og forsøkte å få ham drept slik at han ikke skulle true arven til hennes sønn Medos. Medeia oppmuntret Aigevs til å be den unge mannen om å overvinne den marathonske okse. Thesevs lyktes i dette. Medeia forsøkte da å forgifte ham, men akkurat da han skulle gripe begeret hun rakte ham, gjenkjente Aigevs gjestens sverd som sitt eget. Han slo giftbegeret ut av Medeias hånd og omfavnet sin sønn. Således ble Thesevs gjenforent med sin far Aigevs, mens Medeia og Medos flyktet til Anatolia.
Thesevs besluttet å dra til Kreta for å drepe Minotauren, men før han dro, ba Aigevs ham om å heise hvite seil når han kom tilbake, om han hadde lyktes. Men da Thesevs kom seilende tilbake, hadde han glemt avtalen, og da Aigevs så at skipet førte svarte seil, kastet han seg i fortvilelse i havet og druknet i den tro at Minotauren hadde drept hans sønn. Av den grunn er Egeerhavet oppkalt etter ham.
Sofokles' tragedie Aigevs har gått tapt, men han opptrer i Evripides' tragedie Medea.
Klaas Knot
Klaas Knot (født 14. april 1967 i Bedum) er en nederlandsk økonom, som siden 1. juli 2011 har vært sentralbanksjef i Nederlands bank (De Nederlandsche Bank – DNB).
Han er utdannet innen økonomi ved Universitetet i Groningen i 1991, og han tok i 1995 professor-grad i sosialøkonomi ved samme universitet.
Knot jobbet i sentralbanken første gang fra 1995 til 1998, som økonomirådgiver. I 1999 jobbet han en liten periode for Det internasjonale pengefondet (IMF) i august, men returnerte til sentralbanken i september. Fra 1999 til 2002 var han direktør for avdelingen for tilsyn med finansnæringen. Fra 2002 til 2004 var han direktør i tilsynet for pensjon og forsikring (Pensioen- en Verzekeringskamer), som fra 2004 av ble en del av Nederlands bank. Etter denne fusjonen, og fram til 2009, jobbet han som divisjonsdirektør for divisjonen for personvern (Toezicht Beleid) i Nederlands bank.
Fra 2009 til 2011 jobbet han i det nederlandske Finansdepartementet, som Deputy Treasurer-General og som direktør for penge- og kredittmarkedene.
Den 1. juli 2011 overtok han som sentralbanksjef i Nederland, etter Nout Wellink. Wellink hadde da sittet siden 1997.
Ved siden av sin yrkeskarriere har han siden 2005 også vært professor ved Universitetet i Groningen.
Han er gift og har to barn.
Amitabh Bachchan
Amitabh Bachchan (/əmitaːbʱ bətʃtʃən/; Devanagari: अमिताभ बच्चन) (født 11. oktober 1942 i Allahabad i Britisk India) er en indisk skuespiller. Han er superstjerne i India, og er blant de mest populære Bollywood-skuespillerne.
Bachchan startet sin filmkarriere i 1969 med filmen Saat Hindustani. Han er gift med skuespilleren Jaya Bachchan. Paret har to barn sammen – en sønn og en datter. Sønnen Abhishek Bachchan er også en kjent indisk skuespiller, det samme gjelder datteren Shweta Bachchan-Nanda.
I 2012 spiller han i The Great Gatsby.
Han ble hedret med den indiske offisielle sivile utmerkelse Padma Shri for sin innsats.
Advocaat
Advocaat er en nederlandsk likør. Likøren består av en blanding av eggeplomme, sukker eller honning, vanilje, cognac og aromatiske brennevin, og iblant også fløte.
Advocaat finnes i en seigflytende variant som spises med skje og i en mer lettflytende variant som er vanligst utenfor Nederland. Den mer seigflytende varianten passer til dessert og som en drink før maten. Den mer lettflytende varianten er egnet til cocktails og drinker.
Advocaat har sitt utspring i den nederlandske befolkningen i Surinam og Recife.
Siem Reap (provins)
Siem Reap (khmer: សៀមរាប) er en provins nordvest i Kambodsja ved bredden til innsjøen Tonlé Sap. Provinshovedstaden heter også Siem Reap, et navn som betyr «seier over Siam», noe som refererer til Khmerrikets seier over thaiene. I dag er provinsen best kjent for Angkor, ruinbyen som vitner om Khmerrikets storhet.
Provinsen er inndelt i 12 distrikter:
Cristal do Sul
Cristal do Sul er en kommune i delstaten Rio Grande do Sul i sørregionen av Brasil.
Zeeman-Doppler-metoden
I astrofysikken er Zeeman-Doppler-metoden en teknikk dedikert for kartografi av stjerners magnetfelt.
Denne metoden benytter seg av muligheten magnetfelt har for å polarisere lyset som slippes ut (eller absorberes) i spektrallinjer dannet i stjernens atmosfære (se Zeemaneffekten). De periodiske moduleringene av Zeeman-signaturene i løpet av en stjernes rotasjon er laget for å gjøre en iterativ rekonstruksjon av de vektoriale magnetfeltene ved stjerneoverflaten.
Edward Plantagenet, 17. jarl av Warwick
'''Edward Plantagenet, 17. jarl av Warwick''' (født 25. februar 1475, død 28. november 1499) var en engelsk adelsmann, sønn av George Plantagenet, 1. hertug av Clarence og potensiell tronkrever under Rikard III (1483–1485) og hans etterfølger Henrik VII (1485–1509). Han var den yngre broren av Margaret Pole, 8. grevinne av Salisbury. Han spilte en betydningsfull rolle i den dynastiske striden mellom de rivaliserende fraksjonene York og Lancaster kjent som rosekrigene. Han tilbrakte store deler av livet i fengsel som en trussel for monarkiet og ble til sist henrettet.
Liv og virke
Edward ble født i 1475 ved Warwick, familiehjemmet til hans mor, grevinne av Clarence, tidligere lady Isabel Neville, eldste datter av Richard Neville, 16. jarl av Warwick. Han ble gjort til jarl av Warwick i 1478 kort tid etter at hans far ble henrettet for forræderi. Hans potensielle krav på tronen som følge av at hans fetter Edvard V ble avsatt i 1483 ble oversett grunnet i engelsk lov ved hans fars forræderi, «korrupsjon av blodet», det vil si tap av ære, liv og gods (engelsk: attainder), fratok ham arverett og utelukket ham fra å bli gjort gjeldende for tronen (skjønt det kunne ha blitt endret ved lov i parlamentet). Grunnet denne trusselen lot Rikard III ham holdt i «ærefull» forvaring i festningen Sheriff Hutton Castle i North Yorkshire og lot ham bli slått til ridder i York i 1483.
Han har blitt framstilt som noe tilbakestående. Det hviler kun på en samtidig kilde, Edward Hall, som hevdet at Edward ble fengslet så lenge, «uten selskap fra menn og fra dyr, så mye at han ikke var i stand til å skille en gås fra en kapun.» Det kan like gjerne være at han generelt manglet stimulans og utdannelse slik som et hvert barn ville ha blitt som ble holdt avsondret og fengslet.
Henrettelse
Etter at kong Rikard III ble drept i 1485, 32 år gammel, i slaget ved Bosworth Field, som den siste kongen fra huset York, ble Edward Plantagenet, fengslet i Tower of London av Henrik VII. Hans krav på den engelske tronen, om enn svak, forble en potensiell trussel for Henrik VII, til tross for at fortsatt var kun et barn. Henrik VII var åpenbart innforstått med at om Edward fikk vokse opp kunne han gjøre bruk av sitt slektskap både på farssiden som morssiden. Om det var en lærdom å trekke fra rosekrigene, var «ikke å tillate en tilsynelatende uskyldig trussel bli sterkere». Trusselen ble åpenbar etter ankomsten av i 1487 av en falsk tronkrever i form av Lambert Simnel. Han utgav seg for å være Edward Plantagenet, og det viste det at den virkelige Edward kunne samle støtte. En av støttespillerne var antagelig Elizabeth Woodville, enkedronningen. At hun raskt ble stengt inne i et nonnekloster av sin svigersønn synes å antyde at hun var medvirkende. Enda mer farlig var deltagelsen til Margaret av York, hertuginne av Burgund, og søster av Edvard IV og Rikard III. Hun støttet alle forsøk på å styrte Henrik VII, inkludert å samle to tusen tyske leiesoldater som ble sendt til Irland. Den falsk tronkrever Lambert Simnel ble kronet som konge i Dublin den 24. mai 1487, men dette opprører ble knust i slaget ved Stoke Field samme år.
Edward fikk i 1490 bekreftet sin tittel som jarl av Warwick grunnet sin mor, og fikk leve ytterligere noen år, men ble fortsatt holdt innesperret. Da enda en falsk tronkrever, Perkin Warbeck, dukket opp i 1499 fikk Henrik VII det påskudd han trengte. Warbeck hevdet sitt krav til tronen i navnet til Richard av York, den yngste av de to prinsene i Tower som forsvant der, henholdsvis 12 og 9 år gamle, antatt myrdet på ordre av Rikard III. Denne tronkreveren fikk støtte fra flere europeiske ledere, men for Henrik VII sto det klart at Edward ikke kunne settes fri, men tvert imot måtte fjernes. Warbeck ble fengslet Tower of London. Etter sigende skal Edward forgjeves ha forsøkt å flykte sammen med Warbeck. Begge ble funnet skyldige. Warbeck ble hengt i Tyburn, det faste retterstedet i London, mens Edward ble dømt i Westminster i november av sine likesinnede og funnet skyldig i forræderi. Han ble halshugget på Tower Hill den 28. november. Det er en høyde nordvest for Tower of London hvor offentlige henrettelser av personer av høy rang ble utført. Han var da 24 år gammel. Han ble senere gravlagt ved Bisham Abbey i Berkshire.
Det ble antatt i samtiden at Edward Plantagenet ble henrettet som svar på press fra Ferdinand II av Aragón og Isabella I av Castilla ettersom deres datter, Katarina av Aragón, var bestemt til å bli gift med Henrik VIIs arving, Arthur, prins av Wales. Det ble sagt at Katarina følte seg medskyldig i Edwards død, og at hennes prøvelser senere i livet var straffen for det.
R Doradus
R Doradus (også kalt HD 29712) er navnet på en rød kjempe, en Miravariabel i det fjerne sørlige stjernebildet Gullfisken, selv om den visuelt fremstår som nærmere tilknyttet stjernebildet Nettet. Avstanden fra jorden er 204 ± 9 lysår. Gitt dens avstand og med en vinkeldiameter på 0,057 ± 0,005 buesekunder antas det at det er stjernen med nest størst tilsynelatende størrelse sett fra jorden, rett etter solen. Diameteren til R Doradus er 515 ± 70 millioner kilometer (3,46 AE) eller 370 ± 50 ganger diameteren til solen. Dersom stjernen var plassert i sentrum av solsystemet ville Mars' bane og det meste av hoved-asteroidebeltet være innlemmet i stjernen.
Den synlige størrelsesklassen til R Doradus varierer mellom 4,8 og 6,6, noe som vanligvis gjør den så vidt synlig for det blotte øyet, men samtidig en av de mest lyssterke stjernene i det infrarøde spektret; den totale luminositeten er 6,500 ±1,400 ganger solens.
Shina
Shina er et språk som snakkes av mange ulike folk i de nordlige delene av Pakistan. Mange brukere av shina har også flytta inn til de store byene i landet. Shina tilhører den indoeuropeiske språkfamilien, og er i den dardiske undergruppa av den indoariske greina.
Tore Halvorsen
Tore Halvorsen (født 1949 i Rendalen) er en norsk vokalist og gitarist, bosatt på Hamar vest. Han er mest kjent som hovedvokalist og frontfigur i dansebandet Ole Ivars. På 1970- og 80-tallet var han vokalist i Katho.
Han avsluttet sin rolle som vokalist i Ole Ivars ved utgangen av 2018. Hans siste konsert ble holdt 10. desember 2018 i Råholt kirke i Akershus. Ny vokalist ble Espen Hagen Olsen fra Moelv.
15. serierunde i Tippeligaen 2011
15. serierunde i Tippeligaen 2011 spilles det en kamp på lørdag 2. juli, seks kamper på søndag 3. juli og en kamp på mandag 4. juli. Runden begynner klokka 18:00 med kampen mellom Vålerenga og Strømsgodset på Ullevaal Stadion, og ble avsluttet med mandagskampen mellom Fredrikstad og Tromsø på Fredrikstad Stadion, 4. juli klokken 19:00. Hovedkampen denne runden var kampen mellom Molde og Aalesund, 3. juli klokka 20:00 på Aker Stadion.
Serranidae
Serranidae er en stor familie av abborfisker, som tradisjonelt har blitt kalt havabborer på norsk. De to artene som forekommer i Norge, havabbor og vrakfisk, er nå flyttet til andre familier. Dette gjør at familien for tiden mangler et norsk navn.
Familien omfatter over 500 arter i fem underfamilier og 69 slekter. Størrelsen varierer fra Serranus subligarus som blir 10 cm lang, til Epinephelus itajara som blir opp til 2,5 m og veier 455 kg. Disse fiskene har ofte sterke farger, og mange blir brukt som matfisker. De er vanlige på korallrev.
De mest primitive artene, for eksempel slekten Serranus, er hermafroditter, og har både hannlige og hunnlige kjønnsorganer. Men de fleste klekkes som hunner, og skifter seinere kjønn til hanner dersom forholdene er rette.
Jernbanevogn
Jernbanevogner er kjøretøy som inngår i et skinnebasert transportsystem som kalles jernbane. Flere jernbanevogner koplet sammen betegnes gjerne som et jernbanetog eller bare et tog. Jernbanevogner og jernbanetog trekkes tradisjonelt av et eller flere lokomotiv. De fleste jernbanevogner har bremser, buffere for myk kontakt med sammenkoplede vogner samt sammenkoplingsmekanisme. Alt rullende materiell til en jernbane må være utstyrt med hjul på akslinger av riktig bredde tilpasset banens sporvidde. En viktig egenskap ved en jernbanevogn er om den har boggier eller ikke. Boggivogner får en mykere bevegelse i skinnegangen, og boggier brukes både på passasjervogner og større godsvogner.
Jernbanevogner kan også være utstyrt med motor, såkalte motorvogner. Jernbanevogner koples vanligvis sammen etter behov, men enkelte tog kan bestå av fast sammenkoplede vogner, et vognsett. Slike vognsett består gjerne av en motorvogn samt en eller flere passasjervogner, og et slikt sett kalles gjerne et motorvognsett. Vognsettene har vanligvis førerkabin i begge ender og er derfor ressursbesparende ved endestasjonene. Passasjertrafikk foregår mer og mer med motorvognsett der utvendig design på togene er en viktig markedsføringsfaktor.
Jernbanevogner finnes til en rekke ulike transportformål, de fleste kan klassifiseres som passasjer- eller godsvogner. Det finnes også en rekke ulike typer vogner til vedlikeholdsformål på banen.
Passasjervogner
Passasjervogner har høye krav til komfort, vinduer og toalett, samt bagasjehyller etc. Passasjervogner kan inndeles i sittevogner elle sovevogner, og etter langtrafikk med dagtog eller nattog, mellomdistanser eller lokaltrafikk. For langtrafikk er kravene til komfort stor. Togene utstyres med spesialvogner for servering, eller med egne barnevogner, der en stor lekekupe for barna tar mye plass. For rullende materiell til lokaltrafikk prioriteres komforten lavere, mens fokus settes på kapasitet og hyppighet i avgangene.
Godsvogner
Kravene til slike vogner er helt avhengig av hva som skal fraktes. Kjemikalier må fraktes i utslippsikre og trykkbestandige tankvogner, mineralmalm kan fraktes i åpne stålcontainere, post må være innelåst i lukkede og tørre vogner, osv. Godsvogner for transport av levende dyr finnes også.
Sean Patrick O’Malley
Sean Patrick O'Malley (født 29. juni 1944 i Lakewood i Ohio i USA) er en amerikansk kardinal i Den katolske kirke og erkebiskop av Boston.
Kapusiner, prest
Han trådte som ung mann inn i Kapusinerordenen ( O.F.M.Cap.) og ble etter presteutdannelsen presteviet den 29. august 1970.
Biskop
Den 30. mai 1984 ble han koadjutorbiskop av Saint Thomas, og ble ordinarius av det bispedømmet den 16. oktober 1985. Deretter ble han i 1992 biskop av Fall River i Massachusetts, og i 2002 biskop av Palm Beach i Florida.
Erkebiskop
Da kardinal Bernard Francis Law måtte tre tilbake etter sterk kritikk mot hans håndtering av anklager og tilfeller av prester seksuelt misbruk av barn og ungdom, utnevnte pave Johannes Paul II O'Malley til ny erkebiskop av Boston.
Kardinal
Den 22. februar 2006 kunngjorde pave Benedikt XVI hans utnevnelse til kardinal. Selve kreeringen fant sted i konsistoriet den 24. mars, med Santa Maria della Vittoria som tittelkirke.
Episkopalgenealogi
Hans episkopalgenealogi er:
Viklere
Viklere er en familie av sommerfuglene. De er en meget artsrik familie, i Norge er det registrert ca. 350 arter og de er dermed den nest artsrikeste av sommerfugl-familiene (familien nattfly, Noctuidae, har passert viklerne i artstall fordi flere grupper som før ble regnet som egne familier nå blir inkludert der).
Gruppens navn kommer av at larvene lever i blader som de ruller sammen ved hjelp av spinntråder (silke). Viklerne er små til mellomstore, kompakte møll. De fleste er grå eller brune på farge, men det finnes noen mer fargerike.
Utseende
De voksne viklerne er 1–6 cm i vingspenn og har ofte spraglete forvinger farget i brunt eller grått, som de i ro legger sammen bakover kroppen. Sommerfuglene har oftest et klokkeformet omriss når de hviler. Framvingene er ofte nesten firkantede og har som oftest ulike kamuflasjemønstere, med blant annet mørke tverrbånd og lyse flekker. Mange ligner på fugleskitt når de sitter på blader. Noen er ensfarget eller mer fargerike, som grønn eikevikler (Tortrix viridana). Bakvingene er grå eller bleke, brede med korte hårfrynser.
Hodet er forholdsvis stort og bredt, antennene er middels lange og trådformede.
Levevis
Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres.
De fleste viklerartene har larver som lever på blader av ulike urter, busker og trær. Typisk ruller de bladet sammen eller bretter det inn, og larven lever inne i rullen eller bretten. Bladet eller bretten blir holdt sammen med spinntråder (silke). Noen arters larver lever i plantestengler, røtter, frø, nøtter eller galler.
Skadedyr
Enkelte arter kan ha, og har masseopptreden, enkelte år. Tiden mellom hver masseopptreden og hvor lenge den varer, kan være forskjellig. Viklere lever av planter, ofte på trær eller busker og noen arter regnes for å være skadedyr på frukttrær.
Systematisk inndeling / noen norske arter
Som en uoffisiell konvensjon har de aller fleste viklere latinske artsnavn som slutter på -ana.
Maurice Maeterlinck
Maurice Polydore Marie Bernard Maeterlinck (født 29. august 1862 i Gent, død 6. mai 1949 i Nice) var en belgisk poet, dramatiker og essayist. Han mottok Nobelprisen i litteratur i 1911.
Pól MacAmlaigh
Pól MacAmlaigh er en irsk bassist. Han er kjent som en av grunleggerne til bandet Primordial.